Landsretten stadfæstede byrettens afgørelse om, at politiet måtte hente udeblevet vidne
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 13. oktober 2010 af Østre Landsrets 19. afdeling (landsdommerne Linde Jen-sen,

Jon Fridrik Kjølbro og Camilla Ljørring (kst.)).

19. afd. kære nr. S-2743-10:

Kærende påkærerer på vegne af

Vidne 3   

Glostrup Rets kendelse af 13. august 2010

Kærende har på vegne Vidne 3 påkæret Glostrup Rets kendelse af 13. august 2010 (15-

4912/2010), hvorved det blev bestemt, at Vidne 3 skulle afhentes af politiet.

Kærende har indgivet kæreskrift.

Det fremgår af sagen, at Vidne 3 blev indkaldt som vidne ved indkaldelse af 20. juli 2010 til

at afgive forklaring i en sag mod syv tiltalte ved Retten i Glostrup om navnlig røverier.

Retten traf inden hovedforhandlingen i medfør af retsplejelovens § 845, stk. 1, nr. 4, jf. §

856, stk. 1, afgørelse om, at de tiltalte ikke skulle være til stede i retsloka-let under

afhøringen af blandt andet Vidne 3.

Af lægeerklæring af 12. august 2010, der blev fremlagt i retten under hovedforhandlingen

den 13. august 2010, fremgår konkluderende, at det ikke anbefales, at Vidne 3 ”møder op til

retsmøde fredag, da hun fortæller at hun føler sig truet ”.

Som følge af Vidne 3's manglende fremmøde under hovedforhandlingen afsag-de retten i

medfør af retsplejelovens § 178, stk. 1, nr. 2, kendelse om, at hun skulle afhen-



/

- 2 -

tes ved politiet, hvilket blev effektueret den 25. august 2010, hvorefter hun senere samme

dag blev fremstillet i retten og afgav vidneforklaring under den fortsatte hovedforhandling.

Kærende har for landsretten navnlig gjort gældende, at datteren henset til lægeerklærin-gens

indhold og hendes tilstand ikke burde være blevet afhentet ved politiet, og at hun un-der alle

omstændigheder forinden burde have fået oplysning om, at den indgivne lægeer-klæring var

utilstrækkelig.

Landsrettens begrundelse og resultat

Det fremgår ikke af lægeerklæringen vedrørende Vidne 3, at hun har været ude af stand til at

møde i retten som følge af sygdom, hvorfor det tiltrædes, at vidnet ikke har dokumenteret

lovligt forfald.

På den baggrund og som følge af vidnets betydning for sagen og straffesagens alvor finder

landsretten, at Retten i Glostrup med føje har truffet bestemmelse om, at Vidne 3 i medfør at

retsplejelovens § 178, stk. 1, nr. 2, skulle afhentes af politiet. Det be-mærkes herved, at det

ikke er et krav, at retten forinden giver meddelelse om, at en modta-gen lægeerklæring er

fundet utilstrækkelig som dokumentation for lovligt forfald.

T h i b e s t e m m e s :

Byrettens kendelse stadfæstes.



/